CELEX: 62012CA0085
Language: et
Date: 2013-10-24 00:00:00
Title: Kohtuasi C-85/12: Euroopa Kohtu (viies koda) 24. oktoobri 2013 . aasta otsus (Cour de cassation’i eelotsusetaotlus — Prantsusmaa) — LBI hf, varem Landsbanki Islands hf versus Kepler Capital Markets SA ja Frédéric Giraux (Eelotsusetaotlus — Krediidiasutuste saneerimine ja likvideerimine — Direktiiv 2001/24/EÜ — Artiklid 3, 9 ja 32 — Siseriikliku seadusandja akt, millega saneerimismeetmetele omistatakse likvideerimismenetluse mõju — Õigusnorm, mis keelab mis tahes kohtumenetluse algatamise krediidiasutuse vastu pärast moratooriumi jõustumist või peatab selle)

14.12.2013   
            
            
               ET
            
            
               Euroopa Liidu Teataja
            
            
               C 367/6
            
         Euroopa Kohtu (viies koda) 24. oktoobri 2013. aasta otsus (Cour de cassation’i eelotsusetaotlus — Prantsusmaa) — LBI hf, varem Landsbanki Islands hf versus Kepler Capital Markets SA ja Frédéric Giraux
   (Kohtuasi C-85/12) (1)
   
   (Eelotsusetaotlus - Krediidiasutuste saneerimine ja likvideerimine - Direktiiv 2001/24/EÜ - Artiklid 3, 9 ja 32 - Siseriikliku seadusandja akt, millega saneerimismeetmetele omistatakse likvideerimismenetluse mõju - Õigusnorm, mis keelab mis tahes kohtumenetluse algatamise krediidiasutuse vastu pärast moratooriumi jõustumist või peatab selle)
   2013/C 367/09
   Kohtumenetluse keel: prantsuse
   
      Eelotsusetaotluse esitanud kohus
   
   Cour de cassation
   
      Põhikohtuasja pooled
   
   
      Kassaator: LBI hf, varem Landsbanki Islands hf
   
      Vastustajad: Kepler Capital Markets SA ja Frédéric Giraux
   
      Ese
   
   Eelotsusetaotlus — Cour de cassation — Euroopa Parlamendi ja nõukogu 4. aprilli 2001. aasta direktiivi 2001/24/EÜ krediidiasutuste saneerimise ja likvideerimise kohta (EÜT L 125, lk 15; ELT eriväljaanne 06/04, lk 15) artiklite 3, 9 ja 32 tõlgendamine — Ametiasutused, kellel on õigus võtta saneerimismeetmeid ja alustada krediidiasutuse likvideerimismenetlust — Haldus- või kohtuasutused — EFTA liikmesriigi seadusest otseselt tulenevate meetmete lubatavus — Seadus, mida kohaldatakse pooleliolevate kohtuasjade suhtes, mis puudutavad krediidiasutuse liikmesriigis asuvat vara — Mõju teise liikmesriigi sellise õigusnormi, mis keelab või peatab mis tahes kohtumenetluse krediidiasutuse vastu pärast moratooriumi kehtima hakkamist, kohaldamisele liikmesriigis, kui enne moratooriumi väljakuulutamist on võetud kaitsemeetmeid
   
      Resolutsioon
   
   
               1.
            
            
               Euroopa Parlamendi ja nõukogu 4. aprilli 2001. aasta direktiivi 2001/24/EÜ krediidiasutuste saneerimise ja likvideerimise kohta artikleid 3 ja 9 tuleb tõlgendada nii, et selliseid finantseerimisasutuse saneerimis- või likvideerimismeetmeid nagu need, mis on võetud 15. aprilli 2009. aasta seaduse nr 44/2009 II punktis ettenähtud üleminekusätete alusel, tuleb käsitada meetmetena, mille on võtnud haldus- või kohtuasutus direktiivi 2001/24 nimetatud artiklite tähenduses, kui kõnealustel üleminekusätetel on mõju üksnes kohtuotsuste vahendusel, millega kuulutatakse krediidiasutuse osas välja moratoorium.
            
         
               2.
            
            
               Direktiivi 2001/24 artiklit 32 tuleb tõlgendada nii, et sellega ei ole vastuolus, kui selline siseriiklik õigusnorm nagu 20. detsembri 2002. aasta seaduse nr 161/2002 finantseerimisasutuste kohta (muudetud 13. novembri 2008. aasta seadusega nr 129/2008) artikkel 98, mis keelas või peatas moratooriumi korral mis tahes kohtumenetluse finantseerimisasutuse suhtes, mõjutab selliseid muus liikmesriigis enne moratooriumi väljakuulutamist võetud kaitsemeetmeid, nagu on kõne all põhikohtuasjas.
            
         
      (1)  ELT C 118, 21.4.2012.